ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε. της 25ης 

Αυγούστου 2005

Στην Αθήνα, σήμερα, 25 Αυγούστου 2005, ημέρα Πέμπτη και ώρα 09.15, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Γιαννόπουλος Γεώργιος Ροδίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Κοιμήσης Απόστολος Αμφιλοχίας, Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χρήστου Στέφανος Κορυδαλλού.

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Απών ο Καζάκος Ιωάννης Δήμαρχος Ζωγράφου.

Γενομένης συζητήσεως, πάρθηκε η παρακάτω απόφαση:

..........................................................................................................................................

Απόφαση 205η

ΘΕΜΑ:
Συζήτηση και λήψη απόφασης επί της νομικής άποψης του ΥΠΕΣΔΔΑ για τις μεταφερόμενες αρμοδιότητες.
(Αρ. Πρωτ.: 3424)

Το Διοικητικό Συμβούλιο της ΚΕΔΚΕ, αφού ενημερώθηκε από τον Πρόεδρό του κ. Πάρι Κουκουλόπουλο, Δήμαρχο Κοζάνης, σχετικά με την αρνητική γνωμοδότηση του ΥΠΕΣΔΔΑ, όπως αποτυπώνεται στο υπ’ αριθμ. 2218/10.8.05 έγγραφο του Υφυπουργού ΕΣΔΔΑ κ. Αθ. Νάκου, για τη μη χρηματοδότηση των μεταφερόμενων αρμοδιοτήτων στην Τ.Α., πλην των παιδικών σταθμών, και αφού ο Πρόεδρος επεσήμανε τα εξής:

α)
τις προηγούμενες ομόφωνες αποφάσεις  του Δ.Σ. της ΚΕΔΚΕ, σχετικά με το θέμα, τις ομόφωνες αποφάσεις των Συνεδρίων της και λόγω των αποφάσεων του ΑΣΕΠ για τις μετατροπές των συμβάσεων των εργαζομένων και κατ’ επέκταση της κάλυψης των δαπανών που προκύπτουν από τη μονιμοποίηση των συμβασιούχων,

β)
τις αλλεπάλληλες διαβεβαιώσεις και δεσμεύσεις της σημερινής κυβέρνησης για πλήρη χρηματοδότησης κάθε μεταφερόμενης αρμοδιότητας, όπως προβλέπει το Σύνταγμα της χώρας,

ύστερα από διαλογική συζήτηση,

Αποφασίζει κατά πλειοψηφία
1. Να ζητήσει συνάντηση με τον Πρωθυπουργό της χώρας κ. Κώστα Καραμανλή, το συντομότερο δυνατόν, και οπωσδήποτε πριν τα εγκαίνια της Διεθνούς Έκθεσης Θεσσαλονίκης.

2. Να ενημερώσει τους αρχηγούς όλων των πολιτικών κομμάτων.

3. Να συναντηθεί με τον Υπουργό Εσωτερικών, Δημόσιας Διοίκησης και Αποκέντρωσης, την Τρίτη 6 Σεπτεμβρίου 2005, προκειμένου να αναζητηθεί η οριστική λύση του προβλήματος.

Σε περίπτωση που δεν καταστεί δυνατή η οποιαδήποτε επικοινωνία με την Κυβέρνηση (συνάντηση με τον Πρωθυπουργό) και δε βρεθεί άμεσα λύση στο σοβαρό αυτό πρόβλημα, τότε το Δ.Σ. της ΚΕΔΚΕ θα πάρει τις αποφάσεις του σε συνεργασία πάντα με τους εργαζόμενους, καθώς τυχόν μη χρηματοδότηση των μεταφερόμενων αρμοδιοτήτων θα οδηγήσει τους Ο.Τ.Α. σε πλήρη αδυναμία λειτουργίας τους.

Στην απόφαση μειοψήφησαν οι κ.κ. Παλαιολόγος Χρήστος, Γενικός Γραμματέας της ΚΕΔΚΕ, Κοιμήσης Απόστολος, Δήμαρχος Αμφιλοχίας, Δοξαστάκης Ζαχαρίας, Δημοτικός Σύμβουλος Χερσονήσου, γιατί πιστεύουν ότι έχουν εξαντληθεί τα περιθώρια διαλόγου με την κυβέρνηση και λόγω της ολιγωρίας που έχει υπάρξει για την επίλυση του θέματος, το Δ.Σ. της ΚΕΔΚΕ πρέπει να προχωρήσει σε δυναμικές κινητοποιήσεις, ενόψει και της Διεθνούς Έκθεσης Θεσσαλονίκης.

Απών δήλωσε ο κ. Παπαγεωργόπουλος Βασίλης, Δήμαρχος Θεσσαλονίκης.
………………………………………………………………………………………….
ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος




 
Ο Γενικός Γραμματέας

Πάρις Κουκουλόπουλος



Χρήστος Παλαιολόγος

Δήμαρχος Κοζάνης




Δημ. Σύμβουλος Λεβαδέων

Ο Α΄ Αντιπρόεδρος




Ο Β΄ Αντιπρόεδρος

Ιωάννης Χαραλάμπους



Γεώργιος Γιαννόπουλος

Δήμαρχος Ν.Ιωνίας




Δήμαρχος Ροδίων

Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Κοιμήσης Απόστολος Αμφιλοχίας, Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χρήστου Στέφανος Κορυδαλλού.

ΔΗΜΟΤΙΚΟΙ ΣΥΜΒΟΥΛΟΙ: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου.

Ο Γενικός Διευθυντής

Παναγιώτης Βασιλείου    

ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε. της 25ης 

Αυγούστου 2005

Στην Αθήνα, σήμερα, 25 Αυγούστου 2005, ημέρα Πέμπτη και ώρα 09.15, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Γιαννόπουλος Γεώργιος Ροδίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Κοιμήσης Απόστολος Αμφιλοχίας, Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χρήστου Στέφανος Κορυδαλλού.

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Παλαιολόγος Χρήστος Λεβαδέων, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου. 

Απών ο Καζάκος Ιωάννης Δήμαρχος Ζωγράφου.

Γενομένης συζητήσεως, πάρθηκε η παρακάτω απόφαση:

..........................................................................................................................................

Απόφαση 206η

ΘΕΜΑ:
Συζήτηση και λήψη απόφασης για την προτεινόμενη ρύθμιση της αλλαγής του εκλογικού συστήματος, για την εκλογή Δημάρχων και Δημοτικών Συμβουλίων.
(Αρ. Πρωτ.: 3425)

Το Διοικητικό Συμβούλιο της ΚΕΔΚΕ, αφού άκουσε εισήγηση από τον Πρόεδρό του κ. Πάρι Κουκουλόπουλο, Δήμαρχο Κοζάνης, σχετικά με την αλλαγή του εκλογικού νόμου ανάδειξης Δημάρχων και Δημοτικών Συμβουλίων, και αφού ενημερώθηκε για τα συμπεράσματά του μετά τη συνάντησή του με τον Υπουργό Εσωτερικών, Δημόσιας Διοίκησης και Αποκέντρωσης, κ. Π. Παυλόπουλο, για το ως άνω θέμα,

-2-

ύστερα από διαλογική συζήτηση,

Αποφασίζει κατά πλειοψηφία

Ενόψει της προωθούμενης από την Κυβέρνηση αλλαγής του τρόπου εκλογής των Δημάρχων, σε μια εποχή που είναι αναγκαίο, όσο ποτέ άλλοτε, να προχωρήσουμε στην δυναμική Αυτοδιοίκηση των αρμοδιοτήτων, της αποτελεσματικότητας, της διαφάνειας και των σοβαρών ευθυνών - που αποτελεί αίτημα του συνόλου των πολιτών της χώρας - έρχεται στην επικαιρότητα και μάλιστα με πλάγιο και παράδοξο τρόπο και ενώ έχει ολοκληρωθεί η συζήτηση για το νέο Κώδικα Δήμων και Κοινοτήτων, η  πρόθεση-απόφαση της Κυβέρνησης για εκλογή των δημάρχων με ποσοστό 42% από την πρώτη Κυριακή.

Επισημαίνει ότι η πρόταση που κατατίθεται:

Πρώτον, ένα μόλις χρόνο πριν τις δημοτικές εκλογές και ενώ ουδέποτε πριν δεν έχει διατυπωθεί παρόμοια πρόταση ακόμη και  κατά τη διάρκεια του διαλόγου ΥΠΕΣΔΔΑ - ΚΕΔΚΕ. Αυτό το γεγονός και μόνο καταδεικνύει ότι η σχεδιαζόμενη αλλαγή στον τρόπο εκλογής  των δημάρχων εξυπηρετεί εκλογικές και μόνο σκοπιμότητες.

Δεύτερον, δε συνοδεύεται από καμία πρόταση για αλλαγές στην εκλογή και την ενίσχυση του ρόλου των Δημοτικών Συμβουλίων, με στόχο τη διαφάνεια και την αποτελεσματικότερη λειτουργία τους.

Τρίτον, οδηγεί σε θεσμικές τροποποιήσεις που περιορίζουν την πολιτική νομιμοποίηση των αιρετών.

Τέταρτον, στηρίζεται σε αβάσιμα επιχειρήματα που απέχουν μακράν από τον πολιτικό χαρακτήρα των δημοτικών εκλογών, αλλά και την κατ΄ επανάληψη διακηρυγμένη θέση της Kυβέρνησης για ουσιαστική αναβάθμιση της Τοπικής Αυτοδιοίκησης, για μεταφορά των κέντρων λήψης των αποφάσεων πιο κοντά στην κοινωνία και τον πολίτη. 

Υπενθυμίζει στην   Κυβέρνηση ορισμένα κρίσιμα στοιχεία:

· Η ΚΕΔΚΕ ήδη έχει τοποθετηθεί  με  μέγιστη πλειοψηφία στη διατήρηση του ισχύοντος εκλογικού συστήματος στο  τακτικό συνέδριό της στη Θεσσαλονίκη  το Νοέμβριο του 2003.

· Μόλις πριν από λίγες ημέρες ολοκληρώθηκε μια επίπονη και μακροχρόνια προσπάθεια του ΥΠΕΣΔΔΑ, της ΚΕΔΚΕ και άλλων επιστημονικών φορέων για τη σύνταξη του νέου Κώδικα Δήμων και Κοινοτήτων. Οι νέες προτεινόμενες από το ΥΠΕΣΔΔΑ διατάξεις δεν προβλέπουν καμία αλλαγή στο ισχύον εκλογικό σύστημα.

Επίσης επισημαίνει ότι η τυχόν αλλαγή του εκλογικού συστήματος, θα επηρεάσει μια σειρά διατάξεων του νέου Κώδικα, θέτοντας εν αμφιβόλω την αξιοπιστία και των κύρος των δημοκρατικών θεσμών της χώρας.

Η ΚΕΔΚΕ κατ΄ επανάληψη και με ομόφωνες αποφάσεις των συνεδρίων της έχει διακηρύξει ότι το διοικητικό σύστημα της χώρας χρειάζεται ρηξικέλευθες τομές  και τολμηρές αποφάσεις για ενίσχυση της δημοκρατίας, της αποκέντρωσης με Αυτοδιοίκηση, της περιφερειακής ανάπτυξης και της σύγκλισης με την Ευρωπαϊκή Αυτοδιοίκηση, για ενίσχυση της Συνταγματικής θέσης της Αυτοδιοίκησης.

Για αυτό προτείνει: 

· Τη θεσμοθέτηση του β΄ βαθμού Αυτοδιοίκησης σε επίπεδο Περιφέρειας, με αιρετό Περιφερειάρχη και αιρετό Περιφερειακό Συμβούλιο. 

· Τη θεσμοθέτηση της κατάλληλης δομής μητροπολιτικής διακυβέρνησης. 

· Την προώθηση ουσιαστικής φορολογικής αποκέντρωσης, στο πλαίσιο ενός ενιαίου δημοσιονομικού συστήματος και χωρίς πρόσθετη επιβάρυνση των πολιτών, που θα επιλύσει οριστικά το οικονομικό πρόβλημα της Αυτοδιοίκησης, θα κατοχυρώσει τον ουσιαστικό αναπτυξιακό ρόλο της και θα διασφαλίζει τη διαφάνεια στα οικονομικά της.

Η πρόταση της Κυβέρνησης για την εκλογή δημάρχων με ποσοστό 42% από την πρώτη Κυριακή, όσον αφορά την ουσία της και τον τρόπο που τέθηκε, παραβλέπει αυτές τις πραγματικές ανάγκες του θεσμού, τον αποδυναμώνει και τον οδηγεί σε επικίνδυνο και ολισθηρό δρόμο.

Η ΚΕΔΚΕ εκφράζοντας το σύνολο των αιρετών της Αυτοδιοίκησης, είναι κάθετα αντίθετη με κάθε λογική αποδυνάμωσης του θεσμού της Αυτοδιοίκησης και επανασυγκέντρωσης του  κράτους, αλλά και με κάθε νομιμοφανή προσπάθεια περιορισμού της πολιτικής νομιμοποίησης των αιρετών.

Τέλος προτείνει: 

α)
την εκλογή δημάρχων με την μέγιστη πολιτική νομιμοποίηση του 50% + 1.

β)
την ενίσχυση του πολιτικού ρόλου των Δημοτικών Συμβουλίων τόσο κατά την εκλογή τους, όσο και κατά τη λειτουργία  τους με στόχο τη διαφάνεια και την αποτελεσματικότερη λειτουργία της Τοπικής Αυτοδιοίκησης.  
Στην ως άνω απόφαση τα 13 παρόντα μέλη του Συνδυασμού «Ανεξάρτητη Αυτοδιοίκηση», μειοψήφησαν.
………………………………………………………………………………………….
ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος




 
Ο Γενικός Γραμματέας

Πάρις Κουκουλόπουλος



Χρήστος Παλαιολόγος

Δήμαρχος Κοζάνης




Δημ. Σύμβουλος Λεβαδέων

Ο Α΄ Αντιπρόεδρος




Ο Β΄ Αντιπρόεδρος

Ιωάννης Χαραλάμπους



Γεώργιος Γιαννόπουλος

Δήμαρχος Ν.Ιωνίας




Δήμαρχος Ροδίων

Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Κοιμήσης Απόστολος Αμφιλοχίας, Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Μπακογιάννη Ντόρα Αθηναίων, Παπαγεωργόπουλος Βασίλειος Θεσσαλονίκης, Σπυρίδων Σπυρίδων Πόρου, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χρήστου Στέφανος Κορυδαλλού.

ΔΗΜΟΤΙΚΟΙ ΣΥΜΒΟΥΛΟΙ: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κωνσταντίνος Παλαμά, Ηλίας Ιωάννης Ασπροπύργου, Λινάκης Κυριάκος Χολαργού, Μανιάτης Χαράλαμπος Χαλκιδέων, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου.

Ο Γενικός Διευθυντής

Παναγιώτης Βασιλείου    

